text:
बहुमुखी प्रतिभाक धनी राहुल गाम घर मे नाटक खेलाइत खेलाइत कहिया एकरा अपन करियर बना लेलथि हुनको पता नहि चलल । ‘बाहुबली’ क ललन क रूप मे काज करि छोट पर्दा क जरिए..घर-घर मे पहचानल चेहरा राहुल आइ हिंदी आ मैथिलीक कईटा सिनेमा मे लीड भूमिका निभा रहल छथि। हुनकर मैथिली फिल्म सजना के आँगन में सोलह श्रृंगार एहि साल आबि रहल अछि। प्रस्तुत अछि इसमाद लेल राहुल स सुनील कुमार झाक गपशपक खास अंश-
प्र- राहुल सबस पहिने इसमाद स गप करबा लेल धन्यवाद।
राहुल- अहूं कए धन्यवाद
प्र- अहांक पैतृक घर कतए भेल, परिवारक आओर कियो एहि फील्ड मे छथि?
राहुल- हमर घर मधेपुरा भेल। हमर जन्म 21 फरबरी 1977 कए मधेपुरा जिलाक एकटा छोट सनक गाम बुधमा में भेल अछि। …।
प्र- अहांक एकटा कलाकार बनबा मे माता-पिताक एतबा योगदान अछि।
राहुल- हम पढाई लिखाई मे ठीक रही। अपन क्लास मे फर्स्ट करैत रही, ताहि लेल माता-पिता सेहो कहियो कला स कोनो समझौता करबा लेल दबाव नहि देलथि। हुनकर सहयोग क कारण आइ एहि ठाम छी।
प्र- अहांक पढाई कतए भेल।
राहुल- प्रारंभिक शिक्षा स ल कए स्नातक तक क शिक्षा सहरसा जिला मे मनोहर लाल टेकरीवाल कॉलेज स केलहुं। सांख्यकी स स्नातक केला क बाद दिल्ली एलहुं आ त्रिवेणी कॉलेज स फोटोग्राफी मे स्नातक केलहु, मुदा भीतरक कलाकार मन…फोटोग्राफी मे नहि रहबा लेल बेर बेर दबाव द रहल छल। किछु दिन क बाद हिमाचल प्रदेश क मंडी ड्रामा स्कूल स ड्रामेटिक आर्ट मे डिप्लोमा करबाक फैसला लेलहुं आ ओहि ठाम स निकललाक बाद सीधा मायावी नगरी मुंबई…।
प्र- अहांक कला यात्रा कोना शुरू भेल।
राहुल- हम जीवन क पहिल स्टेज नाटक अपन कॉलेज क दिन मे सहरसा मे केने रही, जेकर नाम छल अमली… सहरसा क आह्वान नाट्य मंच केने छल। आरटी रंजन क निर्देशन मे मंचित इ नाटक सहरसाक लोक क दिल मे बैस गेल छल आ हमरा एकटा सशक्त अभिनेता क रूप मे उभरबाक मौका भेटल।
प्र- मुंबई मे केहन अनुभव रहल, काज भेटबा मे केतबा दिक्कत भेल।
राहुल- अनुभव नीक रहल आ आज भेटबा मे कोनो पैघ दिक्कत नहि भेल। मुंबई एला क बाद पहिल बेर अभिनय करबाक मौका भेटल बाहुबली धारावाहिक मे ललन सिंह क भूमिका स। बिहार क बाहुबली नेता पर बनल ई धारावाहिक मे हमरा काफी स्कोप भेटल आ हमर काज क सराहना भेल। जेकर परिणाम सेहो सोंझा आयल। हिंदी फिल्म दिलनशी मे काज भेटल।
प्र- अहां मैथिली सिनेमा मे सेहो काज कए रहल छी।
राहुल- जी, हमर पहिल मैथिली फिल्म सजना क आँगन मे सोलह श्रृंगार दशहरा क सुभ अवसर पर अपना लोकनि क बीच आउत। एही मे हमर मुख्य भूमिका अछि। एकर अलावा सेहो हम दू टा मैथिली फिल्म कोशी मैया आ सबरी क बैर, आ एकटा हिंदी फिल्म पुष्पांजलि कए रहल छी।
प्र- अहां मैथिली सिनेमाक विकास लेल प्रयासरत छी, कोनो योजना अपन क्षेत्रक विका लेल सेहो अछि।
राहुल- योजना त बहुत अछि, मुदा जाहि पर गंभीरता स विचार कए रहल छी ओहि मे सएकटा सहरसा जिला मे एकटा नाट्य विद्यालय खोलबाक योजना कहि सकैत छी। अपन गाम घर क जे कलाकार टका या नीक दिशा निर्देश क आभाव मे अपन कलाकार मन कए हत्या करैत छथि हुनका लेल इ नाट्य विद्यालय वरदान साबित होएत।
प्र- राहुल अहांक आगामी सिनेमाक सफलताक बधाई आ इसमाद संग गप करबा लेल धन्यवाद।
राहुल- इसमाद कए सेहो शुभकामना आ धन्यवाद।


c: text/html

text:
नेपाल चुनाव परिणाम आ नया दिशा
सम्पादकीय
केन्द्र आ राज्य सब तैर बामपंथी सरकार बहुमत मे…. देशक भविष्य लेल ई नीक संकेत भेल जे आब कोनो एक दल या समूह या पावर बार्गेनिंग कयनिहार कोनो शक्ति द्वारा बेसी भाव-बट्टा नहि ताकल जायत।
प्रदेश १ सँ ७ धरि – सौंसे एमाले-माओवादी गठबंधन केर सरकार पूर्ण बहुमत सँ सरकार गठन करबाक सामर्थ्य मे अबैत स्पष्ट अछि।
एकटा प्रदेश २ यानि मिथिला मधेश मे मात्र मधेशवादी गठबंधन काँग्रेस केर समर्थन सँ सरकार बनेबाक स्थिति मे देखा रहल अछि।
नेपाली काँग्रेस केर दिग्गज नेता सभक हारि भेल अछि। ई संकेत थिक जे चुनाव पूर्व उचित गठबंधन नहि करब आर सोझाँ मे बामपंथक महागठबंधन केँ सामना करब त हारि सुनिश्चित अछि। वोट प्रतिशत कतहु सँ घटि गेल केकरो से बात नहि – बल्कि वोट केर समग्रता जाहि सँ जीत भेटैत छैक तेकरा अपना पक्ष मे नहि कय सकबाक कारण ई बदतर हार सोझाँ आयल।
देशक एक सीट – धनुषा (जनकपुर) केर ३ नंबर क्षेत्र मे नेपाली काँग्रेस केर वरिष्ठ नेता विमलेन्द्र निधि अन्ततः पटकान खाएत चित्त भऽ गेलाह। मधेश लेल अपन जान केर बाजी लगा देनिहार नेता राजेन्द्र महतो अपन क्षेत्र छोड़ि हिनकर क्षेत्र मे आबि जातिवादिताक गलत हावा देलनि किंवा बामपंथीक अप्रत्यक्ष सहयोग प्राप्त कयलन्हि – जेना-तेना जीत अपन पक्ष मे करय मे सफल रहलाह। एहि तरहें मिथिला-मधेश केर एक अतुलित योद्धा राजनेता विमलेन्द्र निधि प्रत्यक्ष सदन-सहभागिता सँ बहुत महत्वपूर्ण समय मे वंचित रहि गेलाह जेकर दुष्परिणाम आखिरकार मधेश ओ मधेशीक मुद्दा लेल नकारात्मक होयब तय अछि।
राजेन्द्र महतो व हिनक दल अथवा सम्पूर्ण मधेशवादी शक्ति केर एकजुटता सँ पर्यन्त सदन मे कतेक शक्तिशाली सिद्ध होयत एकर अन्दाज भावी प्रधानमंत्री के पी ओली केर देल गेल आनलाइन खबर केँ विस्तृत साक्षात्कार सँ स्पष्टे अछि।
के पी ओली स्पष्ट कयलनि अछि जे राष्ट्रीयताक सवाल प्रथम होयत आगामी बामपंथी बहुमतीय सरकार केर। दोसर आ अत्यन्त महत्वपूर्ण बात जे ‘लोकतंत्रक रक्षा’ करबाक वास्ते विगत समयक संघर्ष केँ महत्व दैत ओ आश्वासन देलनि अछि – लोकतंत्रक रक्षा करब हुनकर सरकारक परम कर्तब्य होयत। तेसर, समानता आधारित राष्ट्रीय एकताक बात सेहो कयलनि अछि। लेकिन एहि मे पहिने विभेद केँ दूर करबाक बात आर फेर असमानता दूर करबाक नीतिगत योजना सेहो स्पष्ट कयलनि अछि। रणनीतिक तौर पर मधेश एवं अन्य वंचित, उत्पीडित जनता लेल किछु आशाक किरण हुनकर एहि नीति सँ स्पष्ट देखा रहल अछि।
स्पष्ट करी जे जाहि तरहें नेपालदेश मे मधेशी व अन्य समुदाय बीच पहिल आ दोसर तरहक नागरिक होयबाक भान दैत गृहयुद्ध करेबाक स्थिति राजनीतिक कारण सब सँ बनि गेल छल तेकरा ‘मृत्युक ब्यापारीक चलखेल’ कहैत ओ राष्ट्रीय एकता देश मे विविधताक रहैत कायम करबाक लेल प्रतिबद्धता व्यक्त कयलनि अछि। संगहि, एकमुष्ट केकरो समानताक भान देबा मे कठिनाई सेहो होएत छैक – ताहि लेल चरणबद्ध ढंग सँ आगू बढबाक नीतिगत बात स्पष्ट कयल गेल अछि हुनकर विचार सँ।
नेता ओली द्वारा राखल गेल चारिम बात थिक ‘स्थिरता तथा स्थायित्व’ केर। पोलिटिकल टरम्वाइल सँ देश आहत अछि। जनता थाकल अछि। आइ ई, काल्हि ई… सब दिन एतय नया-नया बात आ यथाभावी नीति केर हल्ला चलैत रहलाक कारण बदलाव एलाक बादो जनता मे शान्ति आ सद्भावक संग प्रगतिक अपेक्षा आरो उपेक्षा बढैत गेला सँ घोर असन्तोष व्याप्त छल। वर्तमान चुनावी परिणाम सेहो यैह कारण पूर्ण बहुमत दियेबाक लेल जनता एक दिश भेल कहि सकैत छी।
पाँचम आ अन्तिम बात जे एहि पाँच वर्ष मे वर्तमान सरकार द्वारा कयल जायत ओ सब सँ बेसी महत्वपूर्ण अछि। ई एजेन्डा थिक समृद्धि आर विकास केर। जनता प्यासल अछि। सच मे, आइ लगभग २०४५ सँ २०७४ – तीन दशक सँ निरन्तर अस्थाई सरकार बनबाक कारण नेपाल केर विकास गति ठप्प पड़ल अछि। ई पहिल सरकार पूर्ण बहुमत केर होयत त विकास केर गति बढेबाक भार एकरा पर रहबे करत।
लेकिन, एतय आपसी राजनीतिक कटुता आ अपनो दल मे अन्तर्द्वन्द्व आदिक भ्रष्ट इतिहास रहबाक कारणे जनता मे पूर्ण सन्तोषक भावना एखनहु नहि बनल, एक कोण मे डरक भावना व्याप्त अछिये। ताहि पर सँ पड़ोसी मित्रराष्ट्र सब संग मिलिकय आगू बढबाक नीति कोन तरहें ई नव सरकार अपनाओत, बहुत बात ताहि पर सेहो निर्भर करैत अछि।
हमर शुभकामना!! हारल-जीतल सब केँ।

robotstxt: allowed

filter: keep


text:
Artist Usha Paswan : Chatariya bali Bhauji Fame
इ छैथ माई रानी चतर्या वाली यानी उषा पासवान। दरभंगा के रंग मंच से जुड़ल गीत एवं नाट्य प्रभाग व दरभंगा आकाशवाणी के सर्वश्रेस्ठ कलाकार जे अपन अभिनय के जादू रंगमंच स लक फिल्म के पर्दा तक पर देखा चुकल छैथ। इ आरम्भ में दरभंगा इप्टा के सेहो महत्त्वपूर्ण सदस्य छली। हिनकर अभिनय कैल मैथिली फिल्म "सेनुरक लाँज" और "दुलरुआ बाबू" में हिनकर किरदार के दर्शक कहियो नै बिसरत। दुनु फिल्म में गावके भौजी बनल छैथ। एक दर्जन घैल माथ पर ल क तलवार और सीसा के गिलाश पर राजस्थानी नृत्य लक से हिनकर पूरा भारत में से हो अलग ख्याति छैन। - शशि मोहनजी


text:
सूत्र केर मुताबिक नई दिल्ली सँ पटना पहुंचला पर अशोक चौधरी सीधे लालू के घर पहुँचलन्हि हुनका संग नोटबंदी केँ बादक सियासी हालात पर बहुत देर धरी चर्चा केलन्हि। ऐहिक बाद लालू कांग्रेस अध्यक्ष सोनिया गांधी सँ फोन पर बातचीत केलन्हि। हालांकि, आरजेडी प्रवक्ता चितरंजन गगन चुप्पी साधने छैथ। ओ लालू आर अशोक चौधरी केँ मुलाकात पर सेहो टिप्पणी करबा सँ इनकार क' देलन्हि।
गौरतलब अछि कि नोटबंदी केर मुद्दा पर नीतीश कुमार जाहि तरहे खुलीकेँ मोदी सरकार केर समर्थन क' रहल छैथ जाहिसँ कैको सियासी मायना निकालल जे रहल अछि। नीतीश कुमार नोटबंदी केँ मुद्दा पर आय सोमवार दिन विपक्षी दल सभक 'भारत बंद' या 'आक्रोश रैली' सँ सेहो अप्पन पटरी क' दूर राखला। हुनकर एहेन रुख सँ महागठबंधन के सहयोगि सभ म' बेचैनी अछि कि कहीं नीतीश फेर सँ से सहयोगी बीजेपी केँ हाथ तेँ नहि पकड़े जे रहल छैथ। कांग्रेस केँ एक वरिष्ठ नेता स्वीकार केलन्हि कि नोटबंदी केर खुलीकेँ विरोध क' रहल आरजेडी आर कांग्रेस ई बुझबाक प्रयाश क' रहल अछि कि आखिर कुन कारण सँ नीतीश एक बेर फेरसँ बीजेपी केँ करीब जेबा लेल मजबूर छैथ।


text:
मंगलवार, 25 मार्च 2014
Home Unlabelled “सगर राति दीप जरए” देवघरमे 81म आयोजन सफल भेल :: उमेश मण्डल
“सगर राति दीप जरए” देवघरमे 81म आयोजन सफल भेल :: उमेश मण्डल
स्व. मायानन्द मिश्र तथा जीवकान्तक स्मृतकेँ समरपित 81म सगर राति दीप जरए केर आयोजन दिनांक 22 मार्च 2014केँ श्री ओम प्रकाश झाक संयोजकत्वमे संध्या 6 बजेसँ देवघरक बम्पास टॉनक बिजली कोठी-3 मे आयोजित भेल। ओयोजनक उद्घाटन दीप प्रज्वलित करि कऽ श्री ओ.पी. मिश्राजी केलनि। मिथिलाक गाम-गामसँ आ भारतक शहर-शहरसँ आएल कथाकार, साहित्यकार, समालोचक तथा साहित्य प्रेमीक कसगर जुटान छल। साँझक पाँचे बजेसँ जुटान हुअ लगल। मिडियाकर्मीक थहाथही शुरू भऽ गेल।
शुभारम्भ मंगला चरणसँ श्री एस.के. मिश्राजी केलनि। झारूदारजी अपन सृजित अनुपम गीत “हम नै छी अहाँ योग यौ पाहुन/ अहाँ छी बड़ा महान/ स्वागत स्वीकार करू श्रीमान्/ अहाँ छी गंगा अहाँ छी यमुना/ पग धुलसँ पावण भेल अँगना...।” गाबि उपस्थित साहित्यप्रेमी आ साहित्यकारकेँ स्वागत केलनि।
पोथीक लोकार्पण शुरू भेल। गजेन्द्र ठाकुरक संग सम्पादनमे सम्पादित मिथिलाक पंजी प्रबन्ध “जीनाेम मैपिंग भाग- 2” आ “जिनीयोलोजिकल मैपिंग” 950 एडीसँ 2009 एडी धरिक पंजीक लोकार्पण श्री ओम प्रकाश झा, डॉ. योगानन्द झा आ श्री राजीव रंजन मिश्रा जीक हाथे भेल। शिवकुमार झा ‘टिल्लू’जी रचित समालोचनाक पोथी “अंशु” केर लोकार्पण श्री जगदीश प्रसाद मण्डल, श्री राजदेव मण्डल आ श्री बेचन ठाकुरजी केलनि। अंग्रेजी-मैथिली शब्द कोष भाग-2, “मैथिली-अंग्रेजी कम्प्यूटर शब्दकोष” तथा बेचन ठाकुरक “ऊँच-नीच” नाटकक लोकार्पण सेहो भेल।
दू शब्दक कड़ीमे प्रवेश केलौं। ओ.पी.मिश्रा, दिलीप दास, ओम प्रकाश झा, दैनिक समाचार पत्र प्रभात खबर केर सम्पादक श्री सशील भारती मैथिलीक दशा दिसापर अपन विचार प्रकट केलनि। ओ कहलनि-
“अही तरहक आयोजन मैथिलीक सम्पूर्ण विकासक मार्ग सहज बनौत।”
आयोजककेँ धन्यवाद ज्ञापन करैत एक-सँ-एक साहित्यकार अपन मनक खुलता बात मैथिली विकास लेल स्वतंत्रा पूर्वक मंचपर रखलनि। मुख्य अतिथि ओ.पी. मिश्राजी सेहो एकटा सुन्दर गीत गाबि स्वागतक भाव प्रकट केलनि। राजीव रंजनजी स्वलिखित गजल गाबि अपन भाव प्रकट केलनि। सगर राति दीप जरए (सभ अज्ञानीमे ज्ञानक दीप जरौ) कथायात्राक मादे श्री जगदीश प्रसाद मण्डलक विचार बकतनक संग लिखतनमे सेहो विस्तारपूर्वक आएल। दू पिट्ठा कागत हाथे-हाथ बाँटल गेल। जे ऐ लिंकपर उपलब्ध अछि-
https://www.blogger.com/blogger.g?blogID=1239795106031162644#allposts
34 गोट लघुकथा/विहनि कथाक पाठ भेल। सात पालीमे बाँटि सभ कथाक पाठ करौल गेल। अंतिम पाली छोड़ि छबो पालीमे पठित कथापर तीन गोट समीक्षकक समीक्षा अबैत रहल आ समीक्षाक समीक्षा सेहो होइत रहल। समीक्षाक समीक्षा केनिहार सभ छला राजदेव मण्डल, नन्द िवलास राय, भाष्कर झा, उमेश मण्डल, चन्दन झा, डॉ. धनाकर ठाकुर, बिपीन कुमार कर्ण इत्यादि। प्रतिसमीक्षाक क्रममे एक गोट विचारणीय टिप्पणी आएल। ओ छल, युवा समीक्षकक। अपन विचार व्यक्त करैत कहलखिन- “समसामयिक कथाक गहराइकेँ आधुनिक पाठक स्वागत नै करए चाहैए। से ई कथाक दोष भेल। फलस्वरूप पाठकक अभाव अछि।” संचालक गजेन्द्र“ ठाकुरजी ऐ विचारपर असहमति जँतौलनि। कहलखिन- ई तँ भाषाक विशेषता छिऐ जे कथानककेँ गहराइ प्रदान करै छै। जेकर अभाव मैथिली साहित्यकेँ पाठक विहिन केने रहल।” ऐ तथ्यकेँ सत्यापित करैत ठाकुरजी आइसलैण्डक भाषाक जिकिर केलनि।
दू सत्रक पछाति भोजनावकाश भेल। मिथिलाक खान-पानक आधुनिक रूप अकतियार केने छला आयोजक। करीब 125 गोटे एक पाँतिमे बैस भोजन केलनि। ऐ तरहक समायोजनसँ हुनका मुँहक रोहानी फुलाएल गुलाबक फूल सन देखबामे आएल। बारीक सभ फुदैक-फुदैक अपन-अपन जिम्माकेँ जीतैत खेलाड़ी जकाँ निर्वहन करैत देखल गेला। भोजनक घंटा भरि पछाति पुन: अगिला सत्रक यात्रा शुरू भेल। पठित कथापर समीक्षा हेतु विशेष सुिवधा प्रदान कएल गेल छल। ओइ ई जे जँ समीक्षक पठित कथाकेँ कोनो कारणे धियानसँ नै सुनि पबथि तँ हुनका लेल कथाक पाण्डुलिपि उपलब्ध करौल जाइ छल। संचालकक कहब रहनि जे मैथिली साहित्यमे समीक्षाक स्थिति उमदा नै अछि। ऐपर श्री अरविन्द ठाकुर असहमति व्यक्त केलनि। ओ कहलनि- “सगर राितक अलिखित निअम रहल अछि जे समीक्षापर समीक्षासँ गोष्ठीमे विवाद बढ़ि सकैए तँए एहेन कार्यसँ बँचक चाही।”
सम्पूर्ण कार्यक्रमक लाइव प्रसारण कएल गेल। सगर रातिक इतिहासक पन्नामे ई एक गोट अनुपम कार्य सिद्ध हएत। सम्पूर्ण कार्यक्रमक विडिओ यू-ट्यूबपर उपलब्ध करौल जाएत तेकरो बेवस्था आयोजक केने छला। मैथिली साहित्यकेँ पूर्णत: इलेक्ट्रॉनिक स्पोर्ट भेटौ ऐ हेतु आयोजक प्रतिवद्ध छला।
अगिला गोष्ठी हेतु दू गोट प्रस्ताव आएल। बहुसंख्यक साहित्यकारक विचारकेँ आगू बढ़बैत अध्यक्ष श्री जगदीश प्रसाद मण्डल भावी संयोजककेँ दीप आ उपस्थिति पुस्तिका हश्तगत करौलनि। 31 मई 2014केँ मधुबनी जिलाक मेंहथ गाममे 82म कथा गोष्ठी हेतु भावी संयोजक श्री गजेन्द्र ठाकुर समगर्दा हकार दऽ सभकेँ आमंत्रित करैत कहलखिन- बालकथापर केन्द्रित अगिला गोष्ठी आयोजित हएत।”
अंतमे संयोजक श्री ओम प्रकाश झा आयोजक धन्यवाद ज्ञापन करैत कहलनि-
“81m Sagar Raati Deep Jaray katha Gosthi 22 March 2014 saanjh sa shuru bha ka 23 March 2014 ke bhor me safalta poorvak Deoghar me sampann bha gel. Ehi beruka katha gosthi ke swargiy Mayanand babu aa swargiy Jeevkant ke samarpit kayal gel. Gosthik adhyakshta sri Jagdish Pd Mandal kayalanhi aa sanchalak chhalaah Sri Gajendra Thakur. Mukhy atithi Sri O. P. Mishra chhalaah. Kul 29 got kathaakaarak dwara 35 got katha paaTh kayal gel. Samalochna seho badd neek rahal. Kul milaa ka kathaa goshthi ekTa neek workshop saabit bhel. Katha goshthi me aaynihaar sab kathakaar lokani ke hum hriday sa aabhari chhi. Sangahi ahaa sab shubhkaamna denihaar mitra sabhak seho aabhari chhi. Kichhu gote anupasthitik khed prakaT karait shubhkaamna prakaT kelanhi, hunko sabhak aabhari chhi. Je jaani boojhi ka nai aylaah tinko aabhari chhi kiyak ta hunkar vyavhaar humra bheetar Maa Maithilik prati pratibaddhtaa aar badhaa delanhi.”
81म सगर राति दीप जरए- देवघरमे सुसम्पन्न भेल 82म कथा गोष्ठी मेंहथमे होएत
मायानन्द मिश्र जीवकान्त स्मृति-सगर राति दीप जरए केर 81म कथा गोष्ठी– देवघर (झारखण्ड)
संयोजक- ओम प्रकाश झा
उद्घाटन सत्र-
दीप प्रज्वलन- श्री ओ.पी. मिश्रा एवं समस्त कथाकार
संचालन- ओम प्रकाश झा
लोकार्पण सत्र-
अध्यक्ष- जगदीश प्रसाद मण्डल
मुख्य अतिथि- श्री ओ.पी. झा आ श्री गजेन्द्र ठाकुर
संचालक- उमेश मण्डल
दू शब्द-
1. ओ.पी. झा, अवकाश प्राप्त अभियंता- झारखण्ड सरकार
2. सुशील भारती, संपादक, प्रभात खबर हिन्दी दैनिक।
3. दिलीप दास
4. ओम प्रकाश झा
5. मिथिलेश कुमार
6. जगदीश प्रसाद मण्डल
कथा सत्र-
अध्यक्ष- श्री जगदीश प्रसाद मण्डल, वरिष्ठ साहित्यकार
मंच संचालक- श्री गजेन्द्र ठाकुर, संपादक, ‘विदेह’ इण्टरनेशनल ई-जनरल
पहिल सत्रमे पठित कथा एवं कथाकार-
असली हीरा- श्री दुर्गानन्द मण्डल (निर्मली)
रिक्शाक भाड़ा आ बुधिए बताह- श्रभ् फागुलाल साहु (सखुआ)
बुढ़िया मैया- ओम प्रकाश झा (भागलपुर)
केते बेर- उमेश मण्डल (निर्मली)
समीक्षक-
योगानन्द झा
राजदेव मण्डल
अरविन्द ठाकुर
प्रमोद कुमार झा
समीक्षाक समीक्षक
नन्द विलास राय
चन्दन झा
धनाकर ठाकुर
दोसर सत्र-
सभसँ बड़का भी.आई.पी. गेष्ट- श्री नन्द विलास राय (भपटियाही)
डरक डंका- श्री राजदेव मण्डल (मुसहरनियाँ)
ई छी हमर मजबूरी आ इमानदारीक पाठ- श्री राम विलास साहु (लक्ष्मिनियाँ)
अप्पन माए-बाप- श्री ललन कुमार कामत (ललमनियाँ)
तेसर सत्र-
छिन्ना-झपटी- श्री शिव कुमार मिश्र (बेरमा)
बड़का मोछ- श्री कपिलेश्वर राउत (बेरमा)
उतेढ़क श्राद्ध- श्री शम्भू सौरभ (बैका)
जातिक भोज- श्री उमेश पासवान (औरहा)
चारिम सत्र-
गुरुदक्षिणा- डाॅ. योगानन्द झा (कबिलपुर)
अपराध- श्री पंकज सत्यम् (मधुबनी लगक)
ककर चरवाही आ चुनावधर्मी लोक- डॉ. उमेश नारायण कर्ण
कबाउछ- डॉ. धनाकर ठाकुर
पाँचम सत्र-
आन्हर- श्री अखिलेश कुमार मण्डल (बेरमा)
सरकारीए नौकरी किएक- बिपीन कुमार कर्ण (रेवाड़ी)
बनमानुष आ मनुष- डाॅ. शिवकुमार प्रसाद (सिमरा)
वृधापेंसन आ मजबुरी- श्री शारदानन्द सिंह
पानि- श्री बेचन ठाकुर
छअम सत्र-
सत्ता-चरित- श्री अरविन्द ठाकुर (सुपौल)
बापक प्राण- श्री भाष्करानन्द झा भाष्कर (कोलकाता)
संबोधन- श्री चन्दन कुमार झा (कोलकाता)
ठीका- श्री आमोद कुमार झा
चौठिया- श्री अच्छेलाल शास्त्री (सोनवर्षा)
सातम सत्र-
तखन, जखन- श्री गजेन्द्र ठाकुर (दिल्ली)
चैन-बेचैन- श्री जगदीश प्रसाद मण्डल (बेरमा)


text:
दरभंगा। 01 जनवरी। टीवी शो राइजिंग स्टार सँ फेमस भेल मैथिली ठाकुर दरभंगा केँ नेहरू स्टेडियम मे नूतन वर्ष पर एहेन समां बान्हली कि दरभंगावासी झूमि उठल। पूरा राति चलल एहि कार्यक्रम मे बहुत रास संगीत जगतक हस्ती पहुंचल छल। चारि दिवसीय मिथिला महोत्सव सह 144सम जिला स्थापना दिवस केर दोसर दिन सांस्कृतिक कार्यक्रम केर आयोजन भेल। एहि दौरान मैथिली ठाकुर केर संग मुंबई सँ आयल गयिका आलिशा एंजेला सेहो देर राति धरी अप्पन गीत सँ लोग सभक मोन मोहि लेलनि।
कार्यक्रम में आम लोगक संगे संग बहुत रास नेता सर मंत्री सेहो मौजूद छल। कार्यक्रम मे उपस्थित भेल बिहार सरकार केँ खाद्य एवं उपभोक्ता संरक्षण मंत्री मदन सहनी केर संग - संग नगर विधयाक संजय सरावगी देर राति धरी कार्यक्रम केर लुत्फ उठबैत नजैर अएला। कार्यक्रम केँ समाप्ति पर मैथली ठाकुर क' मिथिला पेंटिंग भेंट कायल गेल।